มีอาการคันผิวหนังตามแขนขาทายาแล้วหาย พอผ่านไปสักพักก็คันอีก เกาจนมันเป็นขุยขาวๆที่แขนและขา มีอาการคันมาเดือนสองเดือนแล้วค่ะไม่หายสักที หนูเป็นโรคอะไรคะ
สวัสดีค่ะ อาการคันผิวหนัง อาจเกิดได้จากหลายสาเหตุ ได้แก่- ผื่นภูมิแพ้ผิวหนัง แต่มักจะมีผื่นให้เห็น- ติดเชื้อราที่ผิวหนัง มักมีผื่นให้เห็นเช่นกัน และมักเป็นเฉพาะที่- ผิวแห้ง จากอายุที่มากขึ้น หรือการอาบน้ำร้อนจัดบ่อยๆ อากาศหนาว เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแข็ง ตามง่ามนิ้วมือ ข้อมือ รอบสะดือ หัวนม ก้น เป็นต้น มักไม่ค่อยพบตามแขนขา- โรคผิวหนังอักเสบชนิดต่างๆ แต่จะเห็นรอยโรคแบบต่างๆ ที่ผิวหนัง- โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น- สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้นหากมีอาการคันมาก ควรทานกลุ่มยาแก้แพ้ แก้คัน เช่นไฮดรอกไซซีน (hydroxyzine),chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงการใช้สิ่งต่างๆ ที่อาจเป็นสาเหตุทำให้เกิดการแพ้ เช่น โลชั่นต่างๆ และไม่ควรอาบน้ำร้อน ไม่แช่น้ำร้อน ไม่ใช้สบู่ที่รุนแรง ไม่ใช้หินหรือใยขัดตัว เป้นต้น หากอาการไม่ดีขึ้น หรือผิวหนังมีผื่นขึ้น ก็ควรไปพบแพทย์เพื่อหาสาเหตุค่ะ